ระเบียบกรมการค้าภายในระเบียบกรมการค้าภายในว่าด้วยการส่งเสริมการจัดตั้งตลาดกลางสินค้าเกษตรพ.ศ. ๒๕๕๔[๑] โดยที่เป็นการสมควรปรับปรุงระเบียบกรมการค้าภายในเกี่ยวกับการส่งเสริมการจัดตั้งตลาดกลางสินค้าเกษตรให้เหมาะสมยิ่งขึ้นกรมการค้าภายในจึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบกรมการค้าภายใน ว่าด้วยการส่งเสริมการจัดตั้งตลาดกลางสินค้าเกษตรพ.ศ. ๒๕๕๔ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิก๓.๑ ระเบียบกรมการค้าภายใน ว่าด้วยการส่งเสริมการจัดตั้งตลาดกลางสินค้าเกษตรพ.ศ. ๒๕๔๑๓.๒ ระเบียบกรมการค้าภายใน ว่าด้วยการส่งเสริมการจัดตั้งตลาดกลางสินค้าเกษตร(ฉบับที่ ๒) พ.ศ. ๒๕๔๗ข้อ ๔ ในระเบียบนี้สินค้าเกษตร หมายความว่าผลิตผลทางเกษตรกรรมและผลิตภัณฑ์ที่ได้จากการแปรสภาพผลิตผลทางเกษตรกรรมตลาด หมายความว่าสถานที่ที่ผู้ซื้อผู้ขายมาซื้อขายสินค้าเกษตรในลักษณะขายส่งด้วยวิธีประมูลหรือต่อรองราคาทั้งนี้ ไม่ว่าจะซื้อขายโดยตรงหรือผ่านนายหน้าก็ตามตลาดกลางสินค้าเกษตร หมายความว่าตลาดที่ได้รับการส่งเสริมจากกรมการค้าภายในข้อ ๕ ตลาดที่จะได้รับการส่งเสริมจากกรมการค้าภายในให้เป็นตลาดกลางสินค้าเกษตรได้แก่๕.๑ ตลาดข้าวและพืชไร่๕.๒ ตลาดผักและผลไม้๕.๓ ตลาดปศุสัตว์๕.๔ ตลาดสัตว์น้ำและผลิตภัณฑ์ที่แปรสภาพมาจากสัตว์น้ำ๕.๕ ตลาดประเภทอื่นที่อธิบดีกรมการค้าภายในประกาศกำหนดข้อ ๖ ให้อธิบดีกรมการค้าภายในเป็นผู้รักษาการตามระเบียบนี้หมวด ๑การขอรับการส่งเสริมและการให้การส่งเสริม ข้อ ๗ ผู้ที่ประสงค์จะขอตั้งตลาดกลางสินค้าเกษตรต้องมีคุณสมบัติดังต่อไปนี้๗.๑ เป็นนิติบุคคลประเภทห้างหุ้นส่วนจดทะเบียน บริษัทจำกัดบริษัทมหาชนจำกัด สหกรณ์ กลุ่มเกษตรกร หรือองค์กรเกษตรกรซึ่งจัดตั้งขึ้นตามกฎหมายว่าด้วยการนั้น หรือเป็นองค์กรปกครองส่วนท้องถิ่น๗.๒ มีกรรมสิทธิ์หรือสิทธิครอบครองในที่ดินอันเป็นสถานที่ตั้งตลาดกรรมสิทธิ์และสิทธิครอบครองดังกล่าวให้หมายความถึง(๑) โฉนดที่ดิน โฉนดแผนที่ โฉนดตราจอง หรือตราจองที่ตราว่า ได้ทำประโยชน์แล้ว(๒) หนังสือรับรองการทำประโยชน์ (น.ส. ๓ น.ส. ๓ ก. หรือ น.ส. ๓ ข.)(๓)สัญญาเช่าที่มีกำหนดไม่น้อยกว่าห้าปีและจดทะเบียนการเช่าต่อพนักงานเจ้าหน้าที่(๔) หนังสือยินยอมให้ใช้ประโยชน์ในที่ดินไม่น้อยกว่าห้าปี๗.๓ที่ดินซึ่งเป็นสถานที่ตั้งตลาดต้องมีแนวเขตที่ดินติดต่อเป็นผืนเดียวกัน หรือกรณีแนวเขตที่ดินไม่ติดต่อเป็นผืนเดียวกันที่ดินนั้นต้องอยู่ตรงกันข้ามแล้วมีถนนสาธารณะคั่นอยู่และที่ดินต้องมีจำนวน ดังต่อไปนี้(๑) ตลาดข้าวและพืชไร่ไม่น้อยกว่ายี่สิบไร่(๒) ตลาดผักและผลไม้ไม่น้อยกว่าสิบไร่(๓) ตลาดปศุสัตว์ไม่น้อยกว่าสิบไร่(๔) ตลาดสัตว์น้ำและผลิตภัณฑ์ที่แปรสภาพมาจากสัตว์น้ำไม่น้อยกว่าสิบไร่(๕) ตลาดประเภทอื่นที่อธิบดีกรมการค้าภายในกำหนดไม่น้อยกว่าสิบไร่จำนวนที่ดินตามวรรคหนึ่งกรมการค้าภายในอาจพิจารณาเปลี่ยนแปลงได้ตามที่เห็นสมควรข้อ ๘ เงื่อนไขในการส่งเสริม๘.๑ สถานที่ตั้งตลาดข้าวและพืชไร่ที่ขอรับการส่งเสริมต้องมีระยะทางอยู่ห่างจากสถานที่ตั้งตลาดประเภทเดียวกันที่ได้รับการส่งเสริมไปก่อนแล้วไม่น้อยกว่าสามสิบกิโลเมตรไม่ว่าตลาดนั้นจะอยู่ภายในจังหวัดเดียวกันหรือไม่ก็ตาม๘.๒ตลาดผักและผลไม้ที่จะได้รับการส่งเสริมต้องมีเพียงจังหวัดละหนึ่งแห่ง ถ้าจะมีมากกว่าหนึ่งแห่งสถานที่ตั้งตลาดผักและผลไม้ที่ขอรับการส่งเสริมต้องมีระยะทางอยู่ห่างจากตลาดประเภทเดียวกันที่ได้รับการส่งเสริมไปก่อนแล้วไม่น้อยกว่าห้าสิบกิโลเมตร๘.๓ตลาดข้าวและพืชไร่ต้องมีสถานที่เก็บข้าวและพืชไร่ขนาดความจุไม่น้อยกว่าหนึ่งพันเมตริกตันสำหรับตลาดประเภทอื่นให้มีสถานที่เก็บตามสภาพของสินค้าเกษตรและมีขนาดเหมาะสมกับปริมาณสินค้าเกษตรที่เข้าสู่ตลาด๘.๔ต้องมีสิ่งอำนวยความสะดวกในการซื้อขายให้เหมาะสมกับสภาพของสินค้าเกษตรแต่ละประเภทกรณีตลาดข้าวและพืชไร่อย่างน้อยต้องมีเครื่องชั่งชนิดที่ ๔ (เครื่องชั่งรถยนต์) ลานตากคอนกรีตหรือเครื่องอบลดความชื้นและเครื่องตรวจสอบคุณภาพตามชนิดของสินค้าเกษตรที่ซื้อขาย๘.๕ต้องมีสถานที่สำหรับซื้อขายเป็นสัดส่วนและจัดไว้ในที่เปิดเผยเพื่อสะดวกในเวลาซื้อขาย๘.๖ ต้องมีบริการสาธารณูปโภคไม่ว่าจะเป็นโทรศัพท์ ไฟฟ้า น้ำประปาหรือน้ำบาดาลและห้องสุขาที่ถูกสุขลักษณะ กรณีตลาดผักและผลไม้ต้องมีที่รองรับขยะมูลฝอยระยะทางตามข้อ ๘.๑ และข้อ ๘.๒กรมการค้าภายในอาจพิจารณาเปลี่ยนแปลงได้ตามที่เห็นสมควรเพื่อให้ตลาดสามารถรองรับปริมาณสินค้าเกษตรที่เข้าสู่ตลาดได้อย่างเหมาะสมและเพียงพอข้อ ๙ การยื่นคำขอรับการส่งเสริม๙.๑ ตลาดซึ่งมีสถานที่ตั้งในเขตกรุงเทพมหานครให้ยื่นคำขอรับการส่งเสริม ณ กองส่งเสริมและพัฒนาระบบตลาด กรมการค้าภายใน๙.๒ ตลาดซึ่งมีสถานที่ตั้งในเขตจังหวัดอื่นให้ยื่นคำขอรับการส่งเสริม ณ สำนักงานการค้าภายในจังหวัดแห่งท้องที่ที่ตลาดตั้งอยู่๙.๓ การยื่นคำขอรับการส่งเสริมให้ยื่นพร้อมเอกสาร ดังต่อไปนี้(๑)หนังสือรับรองของสำนักงานทะเบียนหุ้นส่วนบริษัทแสดงการจดทะเบียนเป็นห้างหุ้นส่วนสามัญห้างหุ้นส่วนจำกัด บริษัทจำกัด หรือบริษัทมหาชนจำกัด(๒) สำเนาใบสำคัญแสดงการจดทะเบียนสหกรณ์หรือสำเนาใบทะเบียนจัดตั้งกลุ่มเกษตรกร(๓) สำเนาข้อบัญญัติ เทศบัญญัติหรือข้อบังคับขององค์กรปกครองส่วนท้องถิ่นที่กำหนดให้ดำเนินกิจการที่มีลักษณะเป็นการพาณิชย์ได้(๔) หนังสือมอบอำนาจกรณีที่นิติบุคคลมอบอำนาจให้ผู้อื่นมายื่นคำขอ(๕) ภาพถ่ายบัตรประจำตัวประชาชน พร้อมสำเนาทะเบียนบ้านของผู้ยื่นคำขอ(๖) สำเนาโฉนดที่ดิน สำเนาโฉนดแผนที่ สำเนาโฉนดตราจองสำเนาตราจองที่ตราว่า ได้ทำประโยชน์แล้ว สำเนาหนังสือรับรองการทำประโยชน์(น.ส. ๓ น.ส. ๓ ก. หรือ น.ส. ๓ ข.) หรือสำเนาสัญญาเช่าที่ดินหรือหนังสือยินยอมให้ใช้ประโยชน์ในที่ดิน อันเป็นสถานที่ตั้งตลาด(๗)แผนที่โดยสังเขปแสดงแนวเขตที่ดินทุกแปลงที่ใช้เป็นสถานที่ตั้งตลาด รวมทั้งแนวเขตข้างเคียงตลาด(๘) แผนที่โดยสังเขปแสดงสถานที่ตั้งของตลาดรวมทั้งแผนผังอาคารตลาดและรายละเอียดสิ่งก่อสร้างบนที่ดินให้ครบถ้วน(๙) เอกสารแสดงรายละเอียดโครงการหรือแผนการบริหารงานตลาด๙.๔ เมื่อเจ้าหน้าที่กองส่งเสริมและพัฒนาระบบตลาดกรมการค้าภายในหรือสำนักงานการค้าภายในจังหวัดได้รับคำขอพร้อมเอกสารตามข้อ ๙.๓แล้ว ให้ตรวจสอบเอกสารคุณสมบัติของตลาดที่ขอรับการส่งเสริม ให้ถูกต้องครบถ้วนรวมทั้งตรวจสอบสภาพและสถานที่ตั้งตลาดให้เป็นไปตามเงื่อนไขที่กำหนด แล้วนำเสนออธิบดีกรมการค้าภายในหรือผู้ว่าราชการจังหวัด แล้วแต่กรณีกรณีที่เอกสารตามข้อ ๙.๓ ไม่ครบถ้วนให้เจ้าหน้าที่กองส่งเสริมและพัฒนาระบบตลาดกรมการค้าภายในหรือสำนักงานการค้าภายในจังหวัดแจ้งให้ผู้ยื่นคำขอรับการส่งเสริมยื่นใหม่ให้ถูกต้องครบถ้วนภายในสิบห้าวันนับแต่วันที่ได้รับแจ้ง เว้นแต่ในกรณีที่มีเหตุสุดวิสัยหรือเหตุจำเป็นใดๆ ทำให้ไม่สามารถดำเนินการในกำหนดเวลาดังกล่าวให้ผู้ยื่นคำขอยื่นเอกสารให้ครบถ้วนพร้อมแจ้งเหตุที่เกิดขึ้นในโอกาสแรกข้อ ๑๐ การพิจารณาให้การส่งเสริม๑๐.๑ ผู้ว่าราชการจังหวัดจะพิจารณาคำขอรับการส่งเสริมแล้วให้ความเห็นเบื้องต้นก่อนส่งคำขอดังกล่าวให้อธิบดีกรมการค้าภายใน๑๐.๒เมื่ออธิบดีกรมการค้าภายในได้รับคำขอรับการส่งเสริมและได้พิจารณาแล้วเห็นว่าตลาดที่ยื่นคำขอมีคุณสมบัติถูกต้องครบถ้วนสภาพและสถานที่ตั้งตลาดเป็นไปตามเงื่อนไขที่กำหนดและโครงการหรือแผนงานของตลาดมีความเป็นไปได้อธิบดีกรมการค้าภายในจะพิจารณาให้การส่งเสริมและออกหนังสือรับรองการเป็นตลาดกลางสินค้าเกษตรให้กรณีที่อธิบดีกรมการค้าภายในให้หรือไม่ให้การส่งเสริมกรมการค้าภายในหรือสำนักงานการค้าภายในจังหวัด แล้วแต่กรณีจะแจ้งผลการพิจารณาเป็นหนังสือไปยังผู้ยื่นคำขอรับการส่งเสริม๑๐.๓การพิจารณาคำขอรับการส่งเสริมให้ดำเนินการแล้วเสร็จและแจ้งให้ผู้ยื่นคำขอรับการส่งเสริมทราบภายในยี่สิบห้าวันนับแต่วันได้รับคำขอรับการส่งเสริมพร้อมเอกสารถูกต้องครบถ้วน๑๐.๔ หนังสือรับรองการเป็นตลาดกลางสินค้าเกษตรให้ใช้ได้ห้าปีนับแต่วันที่ออกหนังสือรับรองถ้าตลาดกลางสินค้าเกษตรประสงค์จะต่ออายุหนังสือรับรองการเป็นตลาดกลางสินค้าเกษตรจะต้องยื่นคำขอต่ออายุตามแบบที่กำหนดก่อนหนังสือรับรองสิ้นอายุการพิจารณาต่ออายุหนังสือรับรองการเป็นตลาดกลางสินค้าเกษตรให้นำหลักเกณฑ์ตามข้อ๑๐.๒ มาใช้บังคับโดยอนุโลมกรณีที่หนังสือรับรองการเป็นตลาดกลางสินค้าเกษตรชำรุดสูญหายหรือถูกทำลายให้ตลาดกลางสินค้าเกษตรยื่นคำขอรับใบแทนหนังสือรับรองภายในสามสิบวันนับแต่วันที่หนังสือรับรองชำรุดสูญหาย หรือถูกทำลายตามแบบที่กำหนด๑๐.๕ ตลาดกลางสินค้าเกษตรจะเปิดสาขามิได้การย้ายสถานที่ตั้งตลาดกลางสินค้าเกษตรจะต้องได้รับอนุญาตจากอธิบดีกรมการค้าภายในหลักเกณฑ์การพิจารณาตามวรรคสองให้นำข้อ ๗ และ ข้อ ๘มาใช้บังคับโดยอนุโลมหมวด ๒สิทธิประโยชน์และหน้าที่ของตลาดกลางสินค้าเกษตร ข้อ ๑๑ ตลาดกลางสินค้าเกษตรจะได้รับสิทธิประโยชน์อย่างหนึ่งอย่างใดหรือหลายอย่างดังต่อไปนี้๑๑.๑ ได้รับอนุญาตให้ใช้ชื่อว่า ตลาดกลาง.......(ระบุประเภทสินค้าเกษตร)จังหวัด..................ในความส่งเสริมของจังหวัดและกรมการค้าภายในกระทรวงพาณิชย์ตลาดกลางสินค้าเกษตรที่ได้รับการส่งเสริมอยู่ก่อนวันที่ระเบียบฉบับนี้ใช้บังคับให้ใช้ชื่อที่ใช้อยู่เดิมได้ต่อไป๑๑.๒ได้รับการสนับสนุนด้านสินเชื่อในการพัฒนาตลาดตามความจำเป็นตามที่รัฐบาลให้การสนับสนุนโดยตลาดกลางสินค้าเกษตรในความส่งเสริมของกรมการค้าภายในจะได้รับการพิจารณาเป็นลำดับแรก๑๑.๓ ได้รับการพิจารณาการส่งเสริมให้เป็นคลังสินค้าสาธารณะ๑๑.๔ ได้รับสิทธิการเป็นสมาชิกเครือข่ายตลาดกลางสินค้าเกษตรโดยได้รับการสนับสนุนข้อมูลข่าวสารด้านราคาและการตลาด การพัฒนาความรู้รวมทั้งการให้คำปรึกษาแนะนำด้านการบริหารจัดการ และการซื้อขาย๑๑.๕ เป็นศูนย์กลางการให้บริการจัดทำสัญญาข้อตกลงของจังหวัด๑๑.๖ ได้รับการช่วยเหลือด้านการบริหารและการตลาด ดังต่อไปนี้(๑) การมีส่วนร่วมในการดำเนินงานตามโครงการต่าง ๆของรัฐบาลรวมทั้งได้รับการแนะนำและช่วยติดต่อประสานงานกับส่วนราชการที่เกี่ยวข้อง(๒) การประชาสัมพันธ์เกี่ยวกับการดำเนินงานและประโยชน์ของตลาดกลางสินค้าเกษตรเพื่อจูงใจให้ผู้ซื้อผู้ขายมาใช้บริการมากขึ้น(๓) ได้รับคำแนะนำเกี่ยวกับการบริหารงานตลาด(๔)ได้รับข้อมูลและข่าวสารการตลาดสินค้าเกษตรจากภายในประเทศและต่างประเทศ(๕) จัดหาสิ่งอำนวยความสะดวกของตลาดเพิ่มเติมตามความเหมาะสม(๖) การสนับสนุนป้าย ตลาดกลาง....(ระบุประเภทสินค้าเกษตร) จังหวัด......ในความส่งเสริมของกรมการค้าภายในกระทรวงพาณิชย์ ป้ายแสดงปริมาณ ป้ายแสดงราคาสินค้าเกษตรป้ายแสดงอัตราค่าบริการ และบอร์ดประชาสัมพันธ์ รวมทั้งตราสัญลักษณ์๑๑.๗ ได้รับการช่วยเหลือและสนับสนุนด้านอื่น ๆตามที่กรมการค้าภายในเห็นสมควรข้อ ๑๒ ตลาดกลางสินค้าเกษตรต้องปฏิบัติดังต่อไปนี้๑๒.๑ให้ความร่วมมือและสนับสนุนนโยบายของรัฐบาลในการรักษาเสถียรภาพราคาสินค้าเกษตร๑๒.๒ จัดให้มีการซื้อขายโดยเปิดเผยด้วยวิธีการประมูลหรือต่อรองราคา๑๒.๓กำหนดเวลาทำการเปิดและปิดตลาดไว้ให้แน่นอนและในกรณีที่ประสงค์จะปิดตลาดหรือหยุดการซื้อขายในวันใดต้องประกาศให้ผู้ซื้อผู้ขายทราบล่วงหน้าไม่น้อยกว่าสามวัน๑๒.๔บริหารงานให้เป็นไปตามโครงการหรือแผนการบริหารงานที่ยื่นไว้ตามข้อ ๙.๓ (๙)๑๒.๕ ติดตั้งป้ายแสดงปริมาณและราคาสินค้าเกษตรรวมทั้งป้ายรายการอื่นๆ ที่เกี่ยวข้องซึ่งได้มีการซื้อขายกัน ณ ตลาดกลางสินค้าเกษตรหรือตลาดอื่น ๆเพื่อให้ผู้ซื้อผู้ขายสามารถเปรียบเทียบได้๑๒.๖ให้บริการเกี่ยวกับการซื้อขายหรือเก็บรักษาสินค้าเกษตรไม่ว่าจะเป็นการขนถ่ายสินค้าการขนส่งสินค้า การรับฝากสินค้าและจัดการสินค้า๑๒.๗ให้บริการข้อมูลข่าวสารเกี่ยวกับการตลาดสินค้าเกษตรแก่ผู้ซื้อผู้ขาย๑๒.๘ให้ความร่วมมือกับเจ้าหน้าที่กรมการค้าภายในหรือเจ้าหน้าที่ผู้เกี่ยวข้องในการปฏิบัติงานตรวจสอบดูแลการดำเนินงานของตลาดกลางสินค้าเกษตรดังต่อไปนี้(๑) รายงานผลการดำเนินงานประจำปีให้กรมการค้าภายในทราบ(๒)รายงานข้อมูลราคาสินค้าเพื่อให้กรมการค้าภายในทราบสถานการณ์ซื้อขายของตลาด(๓)จัดทำเว็บไซต์ของตลาดที่สามารถเชื่อมโยงระบบสารสนเทศกับกรมการค้าภายในเพื่อให้บริการแก่เกษตรกรและผู้ประกอบการได้ใช้ประโยชน์สูงสุดและจะต้องปรับปรุงข้อมูลให้เป็นปัจจุบัน อยู่เสมอ๑๒.๙แสดงหนังสือรับรองการเป็นตลาดกลางสินค้าเกษตรหรือใบแทนหนังสือรับรองไว้ ณตลาดกลางสินค้าเกษตรในที่เปิดเผยซึ่งเห็นได้ง่าย๑๒.๑๐ ให้แสดงแผนผังองค์กรและขั้นตอนการซื้อขายตลอดจนการให้บริการต่าง ๆ เพื่อให้ผู้ใช้บริการได้ทราบอย่างชัดเจนหมวด ๓การบริหารงานของตลาดกลางสินค้าเกษตร ข้อ ๑๓ การซื้อขายสินค้าเกษตรให้กระทำได้เฉพาะในเวลาทำการของตลาดกลางสินค้าเกษตรตามข้อ๑๒.๓ และต้องกระทำโดยเปิดเผย ณ สถานที่ซื้อขายซึ่งตลาดกลางสินค้าเกษตรจัดไว้ข้อ ๑๔ ตลาดกลางสินค้าเกษตรจะทำการซื้อขายสินค้าเกษตรในตลาดกลางสินค้าเกษตรมิได้ เว้นแต่กรณีที่ผู้ซื้อมีการรวมตัวกันกดราคาซื้อและเกษตรกรหรือสถาบันเกษตรกรได้ร้องขอหรือรับซื้อในราคานำตลาดข้อ ๑๕ เมื่อปิดตลาดในแต่ละวันตลาดกลางสินค้าเกษตรต้องประกาศราคาสินค้าเกษตรที่ทำการซื้อขายในวันนั้นโดยเปิดเผยและเป็นจริงข้อ ๑๖ เมื่อถึงเวลาปิดตลาดหากปรากฏว่าในวันนั้นผู้ขายนำสินค้าเกษตรมาขายในตลาดกลางสินค้าเกษตรแต่ไม่มีผู้ซื้อหรือมีผู้ซื้อแต่ให้ราคาต่ำตลาดกลางสินค้าเกษตรต้องช่วยเหลือผู้ขายในการเก็บรักษา ติดต่อหาผู้ซื้อมาซื้อหรือซื้อเสียเองในราคาที่เหมาะสมหมวด ๔การเพิกถอนสิทธิประโยชน์ ข้อ ๑๗ อธิบดีกรมการค้าภายในอาจมีหนังสือแจ้งให้ตลาดกลางสินค้าเกษตรปฏิบัติหรือแก้ไขการดำเนินงานให้ถูกต้องภายในระยะเวลาที่กำหนดได้เมื่อปรากฏว่า๑๗.๑ ตลาดกลางสินค้าเกษตรไม่ปฏิบัติตามข้อ ๑๒ ข้อ ๑๓ ข้อ ๑๔ ข้อ ๑๕ หรือข้อ๑๖๑๗.๒ ตลาดกลางสินค้าเกษตรเอารัดเอาเปรียบผู้ซื้อผู้ขาย๑๗.๓ หยุดดำเนินกิจการหรือปิดตลาดโดยไม่มีเหตุผลอันสมควรข้อ ๑๘ ในกรณีที่ตลาดกลางสินค้าเกษตรขาดคุณสมบัติตามข้อ๗ สภาพและสถานที่ตั้งตลาดไม่เป็นไปตามเงื่อนไขที่กำหนดในข้อ ๘ เพิกเฉยไม่ปฏิบัติหรือแก้ไขการดำเนินงานตามที่ได้รับแจ้งจากอธิบดีกรมการค้าภายในตามข้อ๑๗อธิบดีกรมการค้าภายในจะระงับการส่งเสริมเป็นการชั่วคราวจนกว่าตลาดกลางสินค้าเกษตรจะได้แก้ไขหรือปฏิบัติให้ถูกต้องในการนี้ตลาดกลางสินค้าเกษตรจะไม่ได้รับสิทธิประโยชน์ ตามระเบียบนี้จนกว่าจะแก้ไขหรือปฏิบัติให้ถูกต้องหากยังเพิกเฉยหรือไม่ปฏิบัติตามที่ได้รับแจ้งกรมการค้าภายในจะมีหนังสือแจ้งการเพิกถอนการส่งเสริมต่อไปก่อนมีคำสั่งตามวรรคหนึ่งกรมการค้าภายในจะเปิดโอกาสให้ตลาดกลางสินค้าเกษตรได้รับทราบข้อเท็จจริงและชี้แจงแสดงหลักฐานประกอบภายในระยะเวลาอันสมควรบทเฉพาะกาล ข้อ ๑๙ ตลาดกลางสินค้าเกษตรที่ได้รับการส่งเสริมจากกรมการค้าภายในตามระเบียบกรมการค้าภายในว่าด้วยการส่งเสริมการจัดตั้งตลาดกลางสินค้าเกษตร พ.ศ. ๒๕๔๑ซึ่งแก้ไขเพิ่มเติมโดยระเบียบกรมการค้าภายใน ว่าด้วยการส่งเสริมการจัดตั้งตลาดกลางสินค้าเกษตร(ฉบับที่ ๒) พ.ศ. ๒๕๔๗ ให้ถือว่าได้รับการส่งเสริมให้เป็นตลาดกลางสินค้าเกษตรตามระเบียบนี้ข้อ ๒๐ บรรดาคำขอที่ยื่นไว้แล้วและอยู่ระหว่างการพิจารณาตามระเบียบกรมการค้าภายในว่าด้วยการส่งเสริมการจัดตั้งตลาดกลางสินค้าเกษตร พ.ศ. ๒๕๔๑ ที่แก้ไขเพิ่มเติมโดยระเบียบกรมการค้าภายในว่าด้วยการส่งเสริมการจัดตั้งตลาดกลางสินค้าเกษตร (ฉบับที่ ๒) พ.ศ. ๒๕๔๗ให้ถือว่าเป็นคำขอตามระเบียบนี้โดยอนุโลมและให้ดำเนินการเกี่ยวกับคำขอดังกล่าวตามระเบียบนี้ประกาศณ วันที่ ๒๔ กุมภาพันธ์ พ.ศ. ๒๕๕๔วัชรี วิมุกตายนอธิบดีกรมการค้าภายในปริยานุช/ผู้จัดทำ๑๐ พฤษภาคม๒๕๕๔ณัฐวดี/ตรวจ๑๐ พฤษภาคม๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๔๗ ง/หน้า ๕/๒๔ เมษายน ๒๕๕๔